**JUDEŢUL ARGEŞ Anexă la Hotărârea**

**CONSILIUL JUDEŢEAN ARGEŞ ASOCIAȚIA ROMÂNĂ PENTRU ALPINISM ȘI EXPLORARE**

Nr.\_\_\_\_\_\_\_\_\_\_/\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_/\_\_\_\_

**Protocol de Colaborare între Consiliul Județean Argeș și Asociația Română pentru alpinism și explorare în vederea susținerii proiectului “Românii în marii pereți”**

**I. PREAMBUL:**

Având în vedere prevederile art.91, alin. (1) din Legea nr. 215/2001 a administraţiei publice locale republicată, “Consiliul judeţean îndeplineşte urmãtoarele categorii principale de atribuţii:...b) atribuţii privind dezvoltarea economico-socialã a judeţului;...e) atribuţii privind cooperarea interinstituţionalã;...” (6) În exercitarea atribuţiilor prevãzute la alin. (1) lit. e), consiliul judeţean: a) hotãrãşte, în condiţiile legii, cooperarea sau asocierea cu persoane juridice române ori strãine, inclusiv cu parteneri din societatea civilã, în vederea finanţãrii şi realizãrii în comun a unor acţiuni, lucrãri, servicii sau proiecte de interes public judeţean;...”.

Intenţionând susţinerea sportului în judeţul Argeş,

**Judeţul Argeş, prin CONSILIUL JUDEŢEAN ARGEŞ,** cu sediul în Piteşti, Piaţa Vasile Milea, nr. 1, cod 110053, telefon 0248.210056, fax 0248.220137, reprezentat prin domnul Preşedinte **Constantin Dan MANU**, pe de o parte, şi

**ASOCIAȚIA ROMÂNĂ PENTRU ALPINISM ȘI EXPLORARE**, cu sediul în București, Intrarea Vagonetului, nr. 2, bl. 101, sc.2, et.3, apt. 59, sector 6, București, CIF 26245306, telefon 0744498612, e-mail [marius.gane@yahoo.com](mailto:marius.gane@yahoo.com), CONT RO87 BACX 0000 0008 8811 3000, UNICREDIT BANK BUCUREȘTI, reprezentat prin domnul Președinte **Marius GANE**, pe de altă parte,au convenit încheierea prezentului protocol de colaborare, în următoarele condiţii:

**II. OBIECTUL ŞI SCOPUL**

**Art.1.** Obiectul convenţiei îl constituie cooperarea părţilor în vederea susţinerii proiectului „Românii în marii pereți”, ce constă în ascensiunea planificată în cadrul unei echipe românești, de catre domnul Teofil Vlad, a peretelui „El Capitan” din Parcul Național Yosemite din Statele Unite ale Americii.

**Art.2.** Protocolul de colaborare are drept scop promovarea intereselor comune ale părţilor, cu ocazia susţinerii şi organizării activităţii menţionate la art. 1 şi conform anexei –Protocol de Colaborare.

**III. DURATA**

**Art.3.** Prezentul Protocol de colaborare începe să producă efecte de la data semnării sale de către ambele părţi şi încetează la data de 29.12.2017.

**IV. OBLIGAŢIILE PĂRŢILOR**

**Art.4.** Județul Argeș, prin Consiliul Judeţean Argeş, participă în calitate de partener la susținerea proiectului **“Românii în marii pereți”** şi suportă o parte din cheltuielile aferente acestuia,în suma de 9.000 lei.

**Art.5. (1)** **Asociația Română pentru alpinism și explorare** are obligaţia să desfăşoare activitățile planificate din cadrul proiectului respectiv, pentru care primeşte sprijin financiar.

**(2) Asociația Română pentru alpinism și explorare** are obligaţia de a depune documente financiare justificative conform legii (facturi, chitanțe, copii OP-uri, procese verbale de recepţie, după caz), însoţite de un raport de activitate, în termen de maximum 30 de zile de la finalizarea activităţilor pentru care a primit sprijin financiar din partea Consiliului Judeţean Argeş.

(**3) Asociația Română pentru alpinism și explorare** răspunde de legalitatea justificărilor şi a documentelor prezentate.

**(4) Asociația Română pentru alpinism și explorare** are următoarele obligaţii referitoare la promovarea acţiunilor realizate în comun:

- să menţioneze în toate documentele şi comunicatele mass-media referitoare la desfășurarea proiectului respectiv (anunţuri de orice fel, articole de presă, etc.) parteneriatul cu județul Argeș, prin Consiliul Judeţean Argeş;

- să afişeze în locuri vizibile rollup-ul/ bannerele -Consiliul Judeţean Argeş care atestă participarea la realizarea activităților respective din cadrul proiectului “Românii în marii pereți”;

- să folosească emblema Consiliului Județean Argeș pe materialele promoționale/de informare referitoare la acest proiect.

**V. RĂSPUNDEREA PĂRŢILOR - LITIGII**

**Art.6.** Pentru neexecutarea sau executarea necorespunzătoare, ori cu rea credinţă, a obligaţiilor asumate prin prezentul Protocol, partea în culpă datorează celeilalte părţi daune-interese.

**Art.7.** Părţile convin să rezolve diferendele apărute în legătură cu executarea prezentului protocol pe cale amiabilă. În măsura în care rezolvarea diferendelor nu va putea fi făcută pe cale amiabilă, acestea vor fi deduse spre soluţionare instanţelor judecătoreşti.

**Art.8.** În cazul în care **Asociația Română pentru alpinism și explorare** nu depunedocumentele justificative în termenul prevăzut de prezentul Protocol, Consiliul Judeţean Argeş are dreptul de a solicita restituirea sumei acordate.

**VI. DISPOZIŢII FINALE**

**Art.9.** Prezentul Protocol poate fi modificat prin acordul de voinţă al părţilor, exprimat prin act adiţional scris.

**Art.10.** Prezentul Protocol s-a încheiat azi, \_\_\_\_\_\_\_\_\_\_\_\_, în două exemplare, câte unul pentru fiecare parte.

**JUDEŢUL ARGEŞ ASOCIAȚIA ROMÂNĂ PENTRU**

**CONSILIUL JUDEŢEAN ARGEŞ ALPINISM ȘI EXPLORARE**

**PREŞEDINTE PREȘEDINTE**

**Constantin Dan MANU Marius GANE**

**Director executiv Direcţia Economică**

**Carmen MOCANU**

**Aviz de legalitate**

**Direcția Juridică,**

**Administrație Publică Locală**

**Jurist Veronica TRAȘCĂ**

**Şef Serviciul Relaţii Internaţionale**

**Cultură Învățământ**

**Roxana STOENESCU**

**Întocmit : Isabela Chirețu/2 ex.**